96/604/EY: Komission päätös, tehty 8 päivänä lokakuuta 1996, yhteisön markkinoille saattamista koskevien kiintiöiden vahvistamisesta osittain halogenoiduille kloorifluorihiilivedyille 1 päivän tammikuuta ja 31 päivän joulukuuta 1996 väliseksi ajaksi (Ainoastaan saksan-, kreikan-, englannin-, ranskan-, italian- ja hollanninkieliset tekstit ovat todistusvoimaisia) (ETA:n kannalta merkityksellinen teksti)



Virallinen lehti nro L 267 , 19/10/1996 s. 0027 - 0028



KOMISSION PÄÄTÖS, tehty 8 päivänä lokakuuta 1996, yhteisön markkinoille saattamista koskevien kiintiöiden vahvistamisesta osittain halogenoiduille kloorifluorihiilivedyille 1 päivän tammikuuta ja 31 päivän joulukuuta 1996 väliseksi ajaksi (Ainoastaan saksan-, kreikan-, englannin-, ranskan-, italian- ja hollanninkieliset tekstit ovat todistusvoimaisia) (ETA:n kannalta merkityksellinen teksti) (96/604/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94 (1) ja erityisesti sen 4 artiklan 8 kohdan ja 7 artiklan 2 kohdan, sekä katsoo, että neuvoston asetuksen (EY) N:o 3093/94 4 artiklan 8 kohdassa määritellään tuottajien ja tuojien markkinoille saattamien tai itse käyttämien osittain halogenoitujen kloorifluorihiilivetyjen (HCFC-yhdisteiden) sallittu kokonaismäärä 1 päivän tammikuuta ja 31 päivän joulukuuta 1995 välisen jakson ja jokaisen sitä seuraavan 12 kuukauden jakson aikana; määrä on 8 079 ODP-tonnia (otsonia kuluttavaa ominaisvaikutusta ilmaiseva kerroin, ODP), asetuksen (EY) N:o 3093/94 4 artiklan 8 kohdan mukaisesti komissio myöntää 16 artiklassa säädettyä menettelyä noudattaen kiintiön jokaiselle tuottajalle tai tuojalle silloin, kun tuottajien tai tuojien markkinoille saattama tai itse käyttämä HCFC-yhdisteiden kokonaismäärä saavuttaa 80 prosenttia määritellystä määrästä tai viimeistään 1 päivänä tammikuuta 2000 sen mukaan, kumpi näistä edellytyksistä täyttyy ensin, asetuksen (EY) N:o 3093/94 4 artiklan 8 kohdassa ja 17 artiklan 1 kohdan b alakohdassa osittain halogenoitujen kloorifluorihiilivetyjen tuottajia ja tuojia vaaditaan ilmoittamaan komissiolle neljännesvuosittain se HCFC-yhdisteiden määrä, jonka ne ovat tuottaneet yhteisössä tai tuoneet yhteisöön markkinoille saatettavaksi tai omaan käyttöön, 80 prosentin taso on saavutettu vuonna 1995; on todennäköistä, että se saavutetaan myös vuonna 1996, ja tämän vuoksi on vahvistettava markkinoille saattamista koskevat kiintiöt vuodeksi 1996, on aiheellista varata osa kokonaiskiintiöstä yhteisön tuojille, jotka eivät tuota HCFC-yhdisteitä; vuonna 1995 muiden kuin kyseisiä yhdisteitä tuottavien tuojien osuus tuonnista oli noin kaksi prosenttia käytettävissä olevasta kokonaiskiintiöstä; lisätarpeita varten on aiheellista määrätä lisäkiintiöstä; siksi on aiheellista varata kokonaiskiintiöstä yhteensä kolme prosenttia tuojille, jotka eivät tuota HCFC-yhdisteitä, ja lisäkiintiöksi HCFC-yhdisteiden yhteisöön sijoittautuneiden tuottajien lisätarpeita varten; määrä on 243 ODP-tonnia, komissio myöntää osittain halogenoitujen kloorifluorihiilivetyjen tuontilisenssejä muille kuin kyseisten yhdisteiden tuottajille kyseisten tuojien hakemuksesta ja jakaa lisäkiintiöt 16 artiklassa tarkoitettua menettelyä noudattaen, vuonna 1996 markkinoille saatettavien osittain halogenoitujen kloorifluorihiilivetyjen sallitun lasketun kokonaismäärän ja muille kuin niitä tuottaville tuojille jaettavan ja lisätarpeita varten varatun lisäkiintiön välinen erotus jaetaan yhteisön tuottajille; määrä on 7 836 ODP-tonnia, osittain halogenoitujen kloorifluorihiilivetyjen markkinoille saattamista koskevien kiintiöiden jakaminen perustuu jatkuvuus-, tasapuolisuus- ja suhteellisuusperiaatteelle; markkinoille saattamista koskevia kiintiöitä yhteisön tuottajille vahvistaessaan komissio on pyrkinyt puuttumaan mahdollisimman vähän markkinoiden toimintaan ja ottamaan huomioon asetuksen (EY) N:o 3093/94 yleistavoitteen otsonikerrosta vahingoittavien aineiden tuotannon ja käytön vähentämiseksi, tuottajien markkinoille saattamista koskevat kiintiöt on vahvistettu tuottajien yhteisössä vuonna 1995 saavuttamien markkinaosuuksien perusteella; on aiheellista pitää vuotta 1995 lähtökohtavuotena, koska se oli ensimmäinen kokonainen vuosi, jona HCFC-yhdisteillä aloitettiin tosiasiallisesti korvata kloorifluorihiilivetyjä, koska CFC-yhdisteiden tuotanto ja markkinoille saattaminen yleisesti lopetettiin vuonna 1995 asetuksen (EY) N:o 3093/94 mukaisesti; HCFC-yhdisteille vuodeksi 1996 myönnettävä määrä ylittää vuonna 1995 markkinoille saatettujen HCFC-yhdisteiden kokonaismäärän; tämän vuoksi kiintiöiden jakamisessa on tarpeen ottaa huomioon myös näiden kahden määrän ero; tämä määrä on 459,5 ODP-tonnia, vuoden 1996 markkinoille saattamista koskevien kiintiöiden vahvistamisen pääperuste on osittain halogenoitujen kloorifluorihiilivetyjen myynnin kokonaismäärä ja markkinaosuudet vuonna 1995 ODP-tonneina laskettuna; määrä vastaa 7 376,5 ODP-tonnin suuruista kiintiötä; tämä laskentamenetelmä on asetuksen (EY) N:o 3093/94 yleisen lähestymistavan mukainen, ja se merkitsee samalla puuttumista markkinoiden toimintaan mahdollisimman vähän, on pidetty aiheellisena pitää lisämäärien kiintiöiden perustana yhteisön tuottajien markkinaosuuksia; tässä laskentamenetelmässä otetaan huomioon se tosiasia, että jotkut HCFC-yhdisteet vahingoittavat otsonikerrosta enemmän kuin toiset, ja siinä otetaan huomioon asetuksen (EY) N:o 3093/94 tavoite vähentää edelleen kyseisen asetuksen soveltamisalaan kuuluvien aineiden vaikutusta otsonikerrokseen, tässä päätöksessä määrätyt toimenpiteet ovat asetuksen (EY) N:o 3093/94 16 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Neuvoston asetuksen (EY) N:o 3093/94 mukainen ja sen 4 artiklan 8 kohdan mukaisesti laskettu osittain halogenoitujen kloorifluorihiilivetyjen määrä, jonka tuottajat ja tuojat saavat saattaa markkinoille tai käyttää itse yhteisössä vuonna 1996, on 8 079 ODP-tonnia. 2. Asetuksen (EY) N:o 3093/94 mukainen osittain halogenoitujen kloorifluorihiilivetyjen määrä, jonka tuottajat saavat saattaa markkinoille tai käyttää itse Euroopan yhteisössä vuonna 1996, on 7 836 ODP-tonnia. 3. Asetuksen (EY) N:o 3093/94 mukainen osittain halogenoitujen kloorifluorihiilivetyjen määrä, jonka komissio jakaa yhteisön tuojille, jotka eivät tuota HCFC-yhdisteitä, ja joka varataan tuottajien lisätarpeita varten, on 243 ODP-tonnia. 2 artikla Yhteisön tuottajien osittain halogenoitujen kloorifluorihiilivetyjen markkinoille saattamista tai omaa käyttöä koskevat kiintiöt jaetaan 1 päivän tammikuuta ja 31 päivän joulukuuta 1996 väliseksi ajaksi 3 artiklassa tarkoitetuille yrityksille liitteen (2) mukaisesti. 3 artikla Tämä päätös on osoitettu seuraaville yrityksille: Allied Signal Fluorochemicals Europe B.V. Kempenweg 90 NL-6000 AG Weert DuPont de Nemours B.V. Baanhoekweg 22 NL-3313 LA Dordrecht Ausimont SpA Via S. Pietro 52 I-20021 Bollate Elf Atochem SA 4, cours Michelet F-92091 Paris-La Défense 10 Cedex Hoechst AG Aktiengesellschaft Bruningstraße 50 D-65926 Frankfurt Rhône-Poulenc Chemicals Ltd PO Box 46 - St Andrews Road Avonmouth GB-Bristol BS11 9YF Chemical Industries of Northern Greece SA (SICNG) Thessaloniki Plant PO Box 10 183 GR-541 10 Thessaloniki ICI Klea PO Box 13 The Heath - Runcorn GB-Cheshire WA7 4QF Solvay rue du Prince Albert/Prins Albertstraat, 33 B-1050 Bruxelles/Brussel. Tehty Brysselissä 8 päivänä lokakuuta 1996. Komission puolesta Ritt BJERREGAARD Komission jäsen (1) EYVL N:o L 333, 22.12.1994, s. 1 (2) Liitettä ei julkaista, koska se sisältää kaupallisesti luottamuksellista tietoa.